|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 25.jūlijā** |  **Nr. GND/2024/419** |
|  |  **(protokols Nr.15; 46.p.)** |

**Par nekustamo īpašumu maiņu**

Gulbenes novada pašvaldība ir saņēmusi **[…]**2020.gada 20.jūlija iesniegumu (Gulbenes novada pašvaldībā saņemts 2020.gada 20.jūlijā un reģistrēts ar Nr. GND/5.13.3/20/1438-Š) (turpmāk – Iesniegums), ar lūgumu veikt iesniedzējam piederošā nekustamā īpašuma Lejasciema pagastā ar nosaukumu “Upes mala”, kadastra numurs 5064 012 0499, sastāvā ietilpstošās zemes vienības ar kadastra apzīmējumu 50640120170, 0,604 ha platībā, maiņu pret Gulbenes novada pašvaldībai piederošo nekustamā īpašuma Lejasciema pagastā ar nosaukumu “Pumpuri prim”, kadastra numurs 5064 012 0410, sastāvā ietilpstošo zemes vienību ar kadastra apzīmējumu 5064 012 0410, 0,8741 ha platībā.

Nekustamais īpašums Lejasciema pagastā ar nosaukumu “Upes mala”, kadastra numurs 5064 012 0499, kas sastāv no zemes vienības ar kadastra apzīmējumu 50640120170, 0,604 ha platībā, t.sk. uz tās esošās mežaudzes ar platību 0,14 ha, ir izveidots, atdalot zemes vienību ar kadastra apzīmējumu 5064 012 0170 no nekustamā īpašuma Lejasciema pagastā ar nosaukumu “Smilšu-14”, kadastra numurs 5064 012 0168.

Saskaņā ar ierakstu Lejasciema pagasta zemesgrāmatas nodalījumā Nr.469, […]īpašuma tiesības uz nekustamo īpašumu Lejasciema pagastā ar nosaukumu “Smilšu-14”, kadastra numurs 5064 012 0168, nostiprinātas ar 1998.gada 19.februāra zemesgrāmatu nodaļas tiesneša lēmumu (žurnāls Nr.291). Saskaņā ar ierakstu Lejasciema pagasta zemesgrāmatas nodalījumā Nr. 100000870976 […]īpašuma tiesības uz nekustamo īpašumu Lejasciema pagastā ar nosaukumu “Upes mala”, kadastra numurs 5064 012 0499, nostiprinātas 2024.gada 5.jūlijā ar Vidzemes rajona tiesas tiesneša lēmumu. Atbilstoši III daļas 1.iedaļas ierakstam nav lietu tiesību, kas apgrūtinātu nekustamo īpašumu.

2020.gada 21.augustā saņemts Gulbenes novada Lejasciema pagasta pārvaldes iesniegums Nr. LJ/4.2/20/33 (Gulbenes novada pašvaldībā saņemts 2020.gada 21.augustā), kurā norādīts, ka zemes vienība ar kadastra apzīmējumu 50640120170 atrodas pie Lejasciema estrādes un robežojas ar pašvaldībai piekrītošām zemes vienībām ar kadastra apzīmējumiem 50640120244, 50640120327, 50640120409. Papildus iesniegumā minēts, ka Gulbenes novada pašvaldība izmanto zemes vienību ar kadastra apzīmējumu 50640120170, izdevīgā novietojuma dēļ, vienojoties ar īpašnieku, gadījumos, kad tiek organizēti pašvaldības pasākumi (koncerti, sporta spēles, festivāli u.c.) ar lielu dalībnieku un apmeklētāju skaitu, lai nodrošinātu ēdināšanas pakalpojumu pieejamību, autotransporta novietošanu vai citu pasākumu aktivitāšu nodrošināšanai.

Publiskas personas mantas atsavināšanas likuma 3.panta pirmās daļas 3.punkts nosaka, ka publiskas personas nekustamo un kustamo mantu var atsavināt apmainot pret citu mantu, 38.panta pirmā daļa nosaka, ka publiskas personas nekustamo īpašumu var mainīt pret līdzvērtīgu nekustamo īpašumu, kas nepieciešams publiskas personas funkciju izpildes nodrošināšanai, 38.panta otrā daļa nosaka, ka publiskas personas maināmo nekustamo īpašumu un līdzvērtīgu citas personas nekustamo īpašumu novērtē šajā likumā noteiktajā kārtībā un nosaka tā nosacīto cenu ([8.pants](https://likumi.lv/ta/id/68490#p8)), 38.panta trešā daļa nosaka, ka maināmo nekustamo īpašumu nosacīto cenu starpība nedrīkst pārsniegt 20 procentus, un šo starpību sedz naudā.

2021.gada 27.maijā Gulbenes novada pašvaldības dome pieņēma lēmumu Nr. GND/2021/588 “Par nekustamā īpašuma Lejasciema pagastā ar nosaukumu “Pumpuri Prim” sastāva grozīšanu” (protokols Nr.6; 12.p.), kurā tika nolemts no nekustamā īpašuma Lejasciema pagastā ar nosaukumu “Pumpuri Prim” atdalīt zemes vienību ar kadastra apzīmējumu 50640120327 ar platību 0,5 ha un piešķirt jaunizveidotajam nekustamajam īpašumam nosaukumu “Estrādes pļava”, savukārt paliekošajam nekustamajam īpašumam Lejasciema pagastā ar kadastra numuru 5064 012 0410, kas sastāv no vienas zemes vienības ar kadastra apzīmējumu 50640120410 ar platību 0,8741 ha, saglabāt nosaukumu “Pumpuri Prim”.

2021.gada 30.jūnijā Gulbenes novada pašvaldības dome pieņēma lēmumu Nr. GND/2021/727 “Par zemes vienības ar kadastra apzīmējumu 50640120410 robežu shēmas apstiprināšanu” (protokols Nr. 7; 45.p.) par robežu shēmu apstiprināšanu.

Gulbenes novada pašvaldības īpašuma tiesības uz nekustamo īpašumu Lejasciema pagastā ar nosaukumu “Pumpuri prim”, kadastra numuru 5064 012 0410, kas sastāv no zemes vienības ar kadastra apzīmējumu 50640120410 ar platību 0,8741 ha, t.sk. uz tās esošās mežaudzes ar platību 0,3212 ha, ar Vidzemes rajona tiesas lēmumu 2023.gada 2.martā reģistrētas Lejasciema pagasta zemesgrāmatas nodalījumā Nr. 100000658822, žurnāla nr. 300005817570.

Sakarā ar to, ka […]piederošā zemes vienība ar kadastra apzīmējumu 50640120170 (ar platību 0,604 ha), robežojas ar Gulbenes novada pašvaldībai piekrītošām zemes vienībām ar kadastra apzīmējumiem 50640120409, 50640120327 un 50640120244, kur līdzās atrodas Lejasciema estrāde, iepriekš minētā zemes vienība ar kadastra apzīmējumu 50640120170 potenciāli būtu izmantojama estrādes teritorijas paplašināšanai, proti, Gulbenes novada iestāžu organizēto pasākumu laikā būtu pieejama plašāka teritorija pasākumiem nepieciešamās infrastruktūras izvietošanai un aktivitāšu norisei.

Saskaņā ar Pašvaldību likuma 4.panta pirmās daļas 5.punktu pašvaldības autonomās funkcijas ir sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm. Savukārt šā likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Saskaņā ar Publiskas personas finanšu līdzekļu un mantas izšķērdēšanas novēršanas likuma 3.panta 1. un 3.punktu publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu un manta iegūstama īpašumā vai lietošanā par izdevīgāko cenu.

Publisko iepirkumu likuma 3.panta pirmās daļas 1.punkts nosaka, ka šo likumu nepiemēro, ja pasūtītājs slēdz iepirkuma līgumu par zemes, esošās būves vai cita nekustamā īpašuma pirkšanu vai nomu vai citu tiesību iegūšanu uz šādu nekustamo īpašumu ar jebkuriem finanšu līdzekļiem.

Gulbenes novada domes 2023.gada 21.decembra saistošo noteikumu Nr.24 “Gulbenes novada pašvaldības nolikums” 25.16. apakšpunktā noteikts, ka izpilddirektors papildus Pašvaldību likumā noteiktajam slēdz privāto tiesību līgumus apstiprinātā budžeta ietvaros, izdod pilnvaras Pašvaldības administrācijas darbiniekiem saimniecisko jautājumu risināšanai.

Pamatojoties uz Pašvaldību likuma 4.panta pirmās daļas 5.punktu, 10.panta pirmās daļas 16.punktu, Publiskas personas mantas atsavināšanas likuma 3.panta pirmās daļas 3.punktu, 38.panta pirmo, otro un trešo daļu, Publiskas personas finanšu līdzekļu un mantas izšķērdēšanas novēršanas likuma 3.panta 1. un 3.punktu, Publisko iepirkumu likuma 3.panta pirmās daļas 1.punktu, Gulbenes novada domes 2023.gada 21.decembra saistošo noteikumu Nr.24 “Gulbenes novada pašvaldības nolikums” 25.16. apakšpunktu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav , Gulbenes novada pašvaldības dome NOLEMJ:

1. NODOT atsavināšanai Gulbenes novada pašvaldībai piederošo nekustamo īpašumu Lejasciema pagastā ar nosaukumu “Pumpuri prim”, kadastra numuru 5064 012 0410, kas sastāv no zemes vienības ar kadastra apzīmējumu 50640120410 ar platību 0,8741 ha, t.sk. uz tās esošās mežaudzes ar platību 0,3212 ha, apmainot to pret […], piederošo nekustamo īpašumu Lejasciema pagastā ar nosaukumu “Upes mala”, kadastra numurs 5064 012 0499, kas sastāv no zemes vienības ar kadastra apzīmējumu 50640120170 ar platību 0,604 ha, t.sk. uz tās esošās mežaudzes ar platību 0,14 ha, pie nosacījuma, ka maināmo nekustamo īpašumu nosacīto cenu starpība nepārsniedz 20 procentus.
2. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minēto nekustamo īpašumu novērtēšanu, ņemot vērā sertificēta vērtētāja sagatavotās vērtējuma atskaites, noteikt nosacītās cenas un iesniegt tās apstiprināšanai Gulbenes novada pašvaldības domes sēdē.
3. Par izpildi atbildīga Gulbenes novada pašvaldības īpašuma novērtēšanas un izsoļu komisija.
4. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A.Caunītis